ΑΠΟΦΑΣΕΙΣ
Αριθμ. 26516
Μερική ανάκληση της υπ’ αρ. 1394/26-11-1997
απόφασης του Γενικού Γραμματέα Περιφέρειας
Ηπείρου «Κήρυξη αναδασωτέας έκτασης Δασικής 4.300 στρεμμάτων, στη θέση “Κορφοβούνι -
Νταμή Μάμμο’’ Κοινότητας Καρτερίου - Αργυροτόπου, Νομού Θεσπρωτίας» (Δ’ 1090) ως προς τις
εκτάσεις των τμημάτων Α, Β και Γ συνολικού εμβαδού 184.348,94 τ.μ. και άρση της αναδάσωσης.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τα άρθρα 24 παρ. 1 και 117 παρ. 3 του Συντάγματος
της Ελλάδας.
2. Τον ν. 998/1979 «Περί προστασίας δασών και δασικών εν γένει εκτάσεων της Χώρας» (Α΄ 289) και ειδικό-
τερα το άρθρο 44 όπως τροποποιήθηκε με την παρ. 3
του άρθρου 35 του ν. 4280/2014 (Α΄ 159).
3. Τον ν. 4622/2019 «Επιτελικό Κράτος: οργάνωση,
λειτουργία και διαφάνεια της κυβέρνησης, των κυβερνητικών οργάνων και της κεντρικής δημόσιας διοίκησης»
(Α΄ 13).
4. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α΄ 184).
5. Τον ν. 4824/2021 «Κύρωση: α) της από 5-8-2021
Πράξης Νομοθετικού Περιεχομένου ’’Έκτακτα μέτρα για
την αντιμετώπιση του κινδύνου πυρκαγιών’’ (Α’ 183) και
β) της από 13-8-2021 Πράξη Νομοθετικού περιεχομένου
“Έκτακτα μέτρα για την αποτελεσματική προστασία και
την ταχεία αποκατάσταση του φυσικού περιβάλλοντος,
την άμεση στήριξη των πληγέντων από τις πυρκαγιές
του Ιουλίου/Αυγούστου 2021 και συναφείς διατάξεις’’
(Α’ 143) και άλλες διατάξεις» (Α΄ 156).
6. Τον ν. 4915/2022 (Α΄ 63).
7. Το άρθρο 1 του π.δ. 6/2022 (Α΄ 17).
8. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α΄ 160), όπως τροποποι-
ήθηκε με το π.δ. 29/2022 (Α΄ 77).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α΄ 131).
10. Την υπό στοιχεία ΥΠΕΝ/ΥΠΡΓ/79859/5910/
25-07-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
11. Την υπ’ αρ. 48478/3594/16-05-2022 κοινή υπουργική απόφαση «Καθορισμός των διοικητικών λεπτομερει-
ών μεταφοράς των δασικών υπηρεσιών, του αντίστοιχου
προσωπικού και λοιπών θεμάτων της παρ. 5 του άρθρου
τρίτου της από 13.8.2021 πράξης νομοθετικού περιεχομένου (Α’ 143), η οποία κυρώθηκε με το άρθρο 2 του
ν. 4824/2021 (Α’ 156)» (Β΄ 2415).
12. Την υπό στοιχεία οικ. ΥΠΕΝ/ΔΔΥ/62511/4542/2022
υπουργική απόφαση «Διαπιστωτική πράξη κατάταξης
και τοποθέτησης του προσωπικού των Περιφερειακών
Δασικών Υπηρεσιών του Υπουργείου Περιβάλλοντος και
Ενέργειας» (Β΄ 3145).
13. Την υπό στοιχεία οικ. ΥΠΕΝ/ΔΔΥ/70401/5167/
6-07-2022 απόφαση του Υπουργού Π.ΕΝ. «Τοποθέτηση Προϊσταμένων σε θέσεις ευθύνης επιπέδου Γενικής
Διεύθυνσης στις Επιθεωρήσεις Εφαρμογής Δασικής Πολιτικής του Υπουργείου Περιβάλλοντος και Ενέργειας»
(ΑΔΑ: Ω8ΔΡ4653Π8-7ΨΡ).
14. Την υπό στοιχεία οικ. ΥΠΕΝ/ΔΔΥ/74827/5567/
18-07-2022 απόφαση του Υπουργού Π.ΕΝ. «Τοποθέτηση
Προϊσταμένων στην Διεύθυνση Συντονισμού και Επιθεώρησης Δασών και στο Τμήμα Υποστηρικτικής Λειτουργί-
ας της Επιθεώρησης Εφαρμογής Δασικής Πολιτικής Ηπείρου και Δυτικής Μακεδονίας» (ΑΔΑ: Ψ1Ι84653Π8-ΘΩΥ).
15. Την υπό στοιχεία ΥΠΕΝ/ΔΔΥ/83988/2740/
25-08-2022 υπουργική απόφαση «Εξουσιοδότηση υπογραφής ’’Με εντολή Υπουργού’’ του Υπουργού Περιβάλ-
λοντος και Ενέργειας, ’’Με εντολή Υφυπουργού’’ του Υφυπουργού Περιβάλλοντος και Ενέργειας και ’’Με εντολή
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 59
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 59/02.02.2024
Γενικού Γραμματέα Δασών’’ του Γενικού Γραμματέα Δασών του Υπουργείου Περιβάλλοντος και Ενέργειας, κατά
λόγο αρμοδιότητας, στον Προϊστάμενο της Γενικής Διεύθυνσης Δασών και Δασικού Περιβάλλοντος της Γενικής
Γραμματείας Δασών του Υ.Π.ΕΝ., στους Προϊστάμενους
των Επιθεωρήσεων Εφαρμογής Δασικής Πολιτικής και
στους Προϊστάμενους των Διευθύνσεων, Δασαρχείων
και Τμημάτων που υπάγονται σε αυτές» (Β΄ 4528).
16. Την υπό στοιχεία ΥΠΕΝ/ΔΔΥ/99075/7360/29.9.2022
απόφαση του Υπουργού Π.ΕΝ. «Τοποθέτηση Προϊσταμένων στις Διευθύνσεις Δασών και τα Δασαρχεία της
Επιθεώρησης Εφαρμογής Δασικής Πολιτικής Ηπείρου Δυτικής Μακεδονίας» (ΑΔΑ: 6ΣΖΓ4653Π8-ΞΗ4).
17. Το άρθρο 5 παρ. 2 και το άρθρο 7 παρ. 4α του
ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α΄ 131).
18. Την υπ’ αρ. 272961/26-4-1982 κοινή υπουργική
απόφαση περί αναμόρφωσης συλλογικών οργάνων
γνωμοδοτικής και αποφασιστικής αρμοδιότητας του
Υπ. Γεωργίας, όπως τροποποιήθηκε και συμπληρώθηκε με την υπ’ αρ. 347624/21-10-1982 κοινή υπουργική
απόφαση (Β΄ 841).
19. Τις υπ’ αρ. 160417/1180/8-7-1980 και 182447/
3049/24-09-1980 διαταγές του Υπ. Γεωργίας, την υπ’ αρ.
86004/1637/04-06-1987 διαταγή του Υπουργείου Γεωργίας σύμφωνα με την οποία έγινε αποδεκτή η υπ’ αρ.
417/1987 γνωμοδότηση των Προϊσταμένων Νομικών
Διευθύνσεων της Διοίκησης, την υπ’ αρ. 88872/573/
19-2-2002 διαταγή του Υπ. Γεωργίας και την υπ’ αρ.
97870/2248/7-5-2009 διαταγή του Υπ. Αγροτικής Ανάπτυξης και Τροφίμων.
20. Την υπ’ αρ. 117080/6353/13-11-2014 εγκύκλιο διαταγή της Γενικής Διεύθυνσης Ανάπτυξης και Προστασίας
Δασών και Αγροπεριβάλλοντος του Υ.Π.Ε.Κ.Α. «Περί διαδικασίας άρσης ή ανάκλησης αποφάσεων αναδάσωσης».
21. Την υπ’  αρ. 124581/2774/26-05-2015 διαταγή
Υ.Π.Α.Π.ΕΝ. «Περί διαδικασίας άρσης ή ανάκλησης αποφάσεων αναδάσωσης - Διευκρινίσεις».
22. Την υπ’  αρ. 153373/441/22-02-2017 (ΑΔΑ:
61ΤΗ4653Π8-Ω7Θ) εγκύκλιο διαταγή του Αναπληρωτή
Υπουργού Υ.Π.ΕΝ. «Περιοχές κηρυγμένων αναδασωτέων
εκτάσεων στους δασικούς χάρτες».
23. Την υπ’ αρ. 153394/919/12-04-2017 εγκύκλιο διαταγή του Αν. Υπουργού Υ.Π.ΕΝ. «Καθορισμός, προσδιο-
ρισμός, τρόπος και διαδικασία διόρθωσης πρόδηλων
σφαλμάτων στην κατάρτιση και κύρωση των δασικών
χαρτών» (Β΄ 1366).
24. Την υπ’  αρ. 158577/1580/04-07-2017 (ΑΔΑ:
Ψ1Ρ74653Π8-Ω1Ω) εγκύκλιο διαταγή του Αν. Υπουργού Υ.Π.ΕΝ. «Εφαρμογή διατάξεων νόμων 4462/2017
και 4467/2017 και λοιπές οδηγίες.
25. Την υπ’  αρ. 160596/4511/30-08-2017 (ΑΔΑ:
7ΛΑΑ4653Π8-ΠΞΛ), εγκύκλιο διαταγή του Αναπληρωτή
του Υπουργού Περιβάλλοντος και Ενέργειας.
26. Την υπ’  αρ. 95099/5160/12-10-2021 (ΑΔΑ:
ΨΠΙΨ4653Π8-50Χ) εγκύκλιο διαταγή του Υφυπουργού
Περιβάλλοντος και Ενέργειας «Περί ανάκλησης αποφάσεων αναδασωτέων, εκτάσεων μη υπαγόμενων στις
προστατευτικές διατάξεις της δασικής νομοθεσίας, λόγω
συμπερίληψής τους στους δασικούς χάρτες ως τμήματα
ευρύτερης αναδασωτέας».
27. Την υπ’ αρ. 22148/26-02-2021 (ΑΔΑ:ΨΘΛ4ΟΡ1ΓΜΧ6) απόφαση της Διεύθυνσης Δασών Θεσπρωτίας
«Ανάρτηση Δασικού Χάρτη όλων των Τοπικών και Δημοτικών κοινοτήτων, Δήμων Ηγουμενίτσας, Φιλιατών και
Σουλίου της Π.Ε. Θεσπρωτίας (συμπεριλαμβανομένης
και της περιοχής του προ-Καποδιστριακού Ο.Τ.Α. Ηγουμενίτσας)», η οποία τροποποιήθηκε με τις υπ’ αρ. 60775/
2-6-2021 (ΑΔΑ: ΩΥΑΝΟΡ1Γ-39Σ) και 141563/3-11-2021
(ΑΔΑ: 6Ι59ΟΡ1Γ-Λ5Γ) αποφάσεις της, κατά το τμήμα που
αφορά τις προθεσμίες και τις καταληκτικές ημερομηνίες
υποβολής αντιρρήσεων.
28. Την υπ’ αρ. 21015/25-02-2022 (ΑΔΑ: Ω51ΖΟΡ1ΓΩΝ6) απόφαση της Διεύθυνσης Δασών Θεσπρωτίας
«Πράξη Τροποποίησης Αναρτημένου δασικού χάρτη
όλων των Τοπικών και Δημοτικών Κοινοτήτων Δήμων
Ηγουμενίτσας, Φιλιατών και Σουλίου Π.Ε. Θεσπρωτίας
(συμπεριλαμβανόμενου και του μερικώς κυρωμένου
της περιοχής του προ-Καποδιστριακού Ο.Τ.Α. Ηγουμενίτσας) λόγω Ενσωμάτωσης Διορθώσεων Πρόδηλων
Σφαλμάτων».
29. Την υπ’ αρ. 123671/21-10-2022 απόφαση του Γενικού
Γραμματέα Δασών του Υ.Π.ΕΝ. «Μερική κύρωση δασικού
χάρτη των Τοπικών και Δημοτικών Κοινοτήτων Δήμων
Ηγουμενίτσας, Φιλιατών και Σουλίου της Π.Ε. Θεσπρωτίας (συμπεριλαμβανομένης και της περιοχής του προ-
Καποδιστριακού Ο.Τ.Α. Ηγουμενίτσας)» (Δ΄ 762).
30. Την υπ’ αρ. 1394/26-11-1997 απόφαση του Γενικού
Γραμματέα Περιφέρειας Ηπείρου «Κήρυξη αναδασωτέας
έκτασης Δασικής 4.300 στρεμμάτων, στη θέση “Κορφοβούνι - Νταμή Μάμμο” Κοινότητας Καρτερίου - Αργυρο-
τόπου, Νομού Θεσπρωτίας» (Δ΄ 1090).
31. Την υπ’ αρ. 340041/4-07-2023 εισήγηση της Διεύθυνσης Δασών Θεσπρωτίας μετά της από ΔΥ/4-7-2023
πρότασης της Δασοπόνου Μαργαρίτας Καψάλη υπαλλήλου της υπηρεσίας όπου αναφέρονται ότι στον θεω-
ρημένο και αναρτημένο Δασικό χάρτη Π.Ε. Θεσπρωτίας
το συνολικό εμβαδόν της αναδασωτέας έκτασης κατόπιν
της ακριβέστερης (ψηφιακής) αποτύπωσης του διαγράμματος της ανέρχεται σε 3.572.264,36 τ.μ., εντός αυτής
διακρίνονται (3) τμήματα (Α, Β, Γ) που αποτυπώνονται με
κατηγορία μορφής/κάλυψης ΑΑ και προτείνεται η μερική
ανάκληση της ανωτέρω απόφασης κήρυξης και η μερική
άρση αναδάσωσης για τις εκτάσεις των τμημάτων αυτών.
32. Τη σύμφωνη γνώμη της Διεύθυνσης Συντονισμού
και Επιθεώρησης Δασών, αποφασίζουμε:
Ανακαλούμε μερικώς λόγω πλάνης περί τα πραγματικά δεδομένα την υπ’ αρ. 1394/26-11-1997 απόφαση
του Γενικού Γραμματέα Περιφέρειας Ηπείρου «Κήρυξη
αναδασωτέας έκτασης Δασικής 4.300 στρεμμάτων, στη
θέση ’’Κορφοβούνι - Νταμή Μάμμο’’ Κοινότητας Καρτερίου - Αργυροτόπου, Νομού Θεσπρωτίας» (Δ΄ 1090) ως
προς τις εκτάσεις των τμημάτων Α, Β και Γ, συνολικού
εμβαδού 184.348,94 τ.μ., και αίρουμε την αναδάσωση
για τις εκτάσεις των τμημάτων αυτών, σύμφωνα με τις διατάξεις των παρ. 1 και 4 του άρθρου 44 του ν. 998/1979,
λόγω του ότι:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 59/02.02.2024
Η κηρυχθείσα αναδασωτέα έκταση συνολικού εμβαδού 3.572.264,36 τ.μ. (ακριβής εμβαδομέτρηση) και τα
ανωτέρω τμήματα απεικονίζονται στο συνημμένο τοπογραφικό διάγραμμα, της Δασοπόνου Μαργαρίτας Καψά-
λη, κλίμακας 1: 20.000, το οποίο αποτελεί αναπόσπαστο
μέρος της παρούσας ως:
Συνολικά αναδασωτέα έκταση εμβαδού 3.572.264,36
τ.μ. υπό στοιχεία κορυφών (1, 2, 3, ..., 61, 62, 1)
Τμήματα Α, Β, και Γ συνολικού εμβαδού 51.301,23 τ.μ.,
προς άρση αναδάσωσης:
-  Τμήμα Α εμβαδού 177.516,17 τ.μ., υπό στοιχεία κορυφών (1, 2, 3, 63, 64, ..., 272, 273, 274, 1)
-  Τμήμα Β εμβαδού 2.625,44 τ.μ., υπό στοιχεία κορυφών (275, 276, 277, ..., 294, 295, 296, 275)
- Τμήμα Γ εμβαδού 4.180,33 τ.μ., υπό στοιχεία κορυφών (297, 298, 299, ..., 318, 319, 320, 297)
και προσδιορίζονται επακριβώς από τους αντίστοιχους πίνακες συντεταγμένων βασιζόμενων στο Εθνικό
Γεωδαιτικό Σύστημα Αναφοράς ΕΓΣΑ ’87.
Κατά τα λοιπά ισχύει η υπ’ αρ. 1394/26-11-1997 (Δ΄ 1090)
απόφαση του Γενικού Γραμματέα Περιφέρειας Ηπείρου.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 59/02.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 59/02.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 59/02.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 59/02.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 59/02.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Ιωάννινα, 18 Ιανουαρίου 2024
Με εντολή Γενικού Γραμματέα Δασών
Η Προϊσταμένη Επιθεώρησης Εφαρμογής Δασικής Πολιτικής
ΜΑΡΙΑ ΤΣΙΑΤΟΥΡΑ

[Source: 20240400059.pdf | Tokens: 9894]